खैर खाने से संतोष तो नहीं हो सका तो क्या। मैं तो घूमने आया हूं तो मैं यहां से आगे बाजार में बढ़ा। देखता हूं स्टेडियम के पास एक मेला लगा हुआ था। इस मेले में अपने देस के लोगों की कुछ दुकानें सजी थीं, जहां पापड़, जलेबियां और समोसे बनाए जा रहे थे। यहां पर हमने कुछ पापड़ खाकर दिल को तसल्ली पहुंचाई। पर यहां भी अंडे के गंध ने मेरा साथ नहीं छोड़ा। अगर आप कुछ दिनों के लिए कोहिमा में हैं और आप शाकाहारी हैं तो आपको दिक्कतें आ सकती हैं। तो अपने लिए कुछ विकल्प तैयार रखें।